**VIŠJI PREDAVATELJ ŠOLE ZA RAVNATELJE (Ravnatelj ekspert) (m/ž)**

**Število prostih delovnim mest: 21**

*Na podlagi 23. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F , 52/16 in 15/17) in 7. člena Zakona o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT in 55/17) in Pogodbe o sofinanciranju izvedbe operacije št. C33330-16-319002, »VODENJE IN UPRAVLJANJE INOVATIVNIH UČNIH OKOLIJ«, Operativnega programa za izvajanje Evropske kohezijske politike v obdobju 2014-2020, z dne 23. 6. 2016 in Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D in 47/15) ŠOLA ZA RAVNATELJE, Dunajska 104, 1000 Ljubljana objavlja prosto delovno mesto*

**VIŠJI PREDAVATELJ ŠOLE ZA RAVNATELJE (šifra I018011),** **za določen čas, za delovni čas, krajši od polnega, z možnostjo zaposlitve v obliki dopolnilenega dela**.

Delovno razmerje se sklepa za delovno mesto Višji predavatelj Šole za ravnatelje za določen čas 12 mesecev, in sicer od 1. 1. 2018 do 31. 12. 2018.

Delovni čas, za katerega se sklepa delovno razmerje znaša:

* za 15 delovnih mest 4 ure tedensko in
* za 6 delovnih mest 6 ur tedensko.

Zaposlitve so predvidene v okviru projekta Vodenje in upravljanje inovativnih učnih okolij in jih delno financira Evropska unija iz Evropskega socialnega sklada ter Ministrstvo za izobraževanje, znanost in šport. Program se izvaja v okviru Operativnega programa za izvajanje Evropske kohezijske politike v obdobju 2014-2020, prednostne osi 10: «*Znanje, spretnosti in vseživljenjsko učenje*«, prednostne naložbe 10.1: »*Krepitev enake dostopnosti vseživljenjskega učenja za vse starostne skupine v formalnem, neformalnem in priložnostnem okolju, izpopolnjevanje znanj, spretnosti in kompetenc delovne sile ter spodbujanje prožnih možnosti učenja, vključno prek poklicnega usmerjanja in validiranja pridobljenih kompetenc*«, specifičnega cilja 3: »*Spodbujanje prožnih oblik učenja ter podpora kakovostni karirerni orientaciji za šolajočo se mladino na vseh ravneh izobraževalnega sistema*«. Pri predmetnih zaposlitvah gre za aktivnosti, ki bodo imele učnek na celotnem področju RS.

Delodajalec skepa delovna razmerja z namenom zagotovitve ustrezno usposobljenega kadra za preverjanje pilotne izvedbe svetovanj ravnateljem, širjenje rezultatov projekta in sodelovanja pri pripravi modela celovite podpore ravnateljem. V zvezi s svojimi delovnimi nalogami bodo izbrani kandidti pripravljali strokovna gradiva, oblikovali skupna izhodišča za svetovanje, sodelovali pri presoji predloga protokola za svetovanje in evalvaciji svetovanja, sodelovali pri širjenju rezultatov aktivnosti programa ter pri snovanju modela celovite podpore ravnateljem. Več o projektu si lahko preberete na naši spletni strani.

Izbrani kandidati bodo morali mesečno oddati časovnico v skladu s pogodbo o zaposlitvi in navodili Ministrstva za izobraževanje, znanost in šport za izvajanje projektov ESS.

Izbrani kandidati se zavezujejo, da bodo v primeru obveščanja javnosti upoštevali navodila Ministrstva za izobraževanje, znanost in šport za izvajanje projektov ESS.

Kandidati, ki se bodo prijavili na prosto delovno mesto, morajo izpolnjevati naslednje pogoje in druga znanja:

* raven izobrazbe: 18102, vsaj Specializacija po univerzitetni izobrazbi (prejšnja) Magisterij znanosti (prejšnji) ali doktorat s področja izobraževanja ali druge družboslovne smeri.
* dobro poznavanje področja vodenja v vzgoji in izobraževanju;
* znanje dela z računalnikom (urejevalniki besedil in preglednic)
* vozniški izpit B kategorije.

Prednost pri izbiri bodo imeli kandidati, ki:

* bodo izkazovali izkušnje iz vodenja v vzgoji in izobraževanju (ravnatelji, direktorji vzgojno-izobraževalnih zavodov) tako na področju pedagoškega vodenja kot poslovodenja, kar kandidati dokažejo s priloženim opisom tovrstih izkušenj in morebitnimi potrdili;
* so ravnatelji, ki že sodelujejo v projektu Vodenje in upravljanje inovativnih učnih okolij;
* bodo izkazovali izkušnje z ravnateljevanjem (prednost bomo imeli ravnatelji z najmanj 2 mandatoma ravnateljevanja), v zvezi s tem kandidati priložijo ustrezna dokazila;
* bodo izkazovali kompetence za svetovanje, ki jih kandidtai izkažejo s potrdili o uspešno opravljenih programih, kot so npr. coaching, mediacija, usposabljanje za zunanje evalvatorje, usposabljanje za mentorje novoimenovanim ravnateljem ipd.;
* bodo izkazovali druge kompetence na področju vodenja, ki jih kandidati izkažejo s potrdili o vključenosti v projekte, s strokovnimi članki ali z drugimi dokazili.

Pri izbiri bodo upoštevani tudi kriteriji:

1. regija glede na sedež VIZ (47 % KRZS in 53 % KRVS);

2. enakomerna zastopanost glede na raven izobraževanja

Kandidati vložijo prijavo v pisni obliki, ki jo pošljejo na elektronski poštni naslov tajnistvo@solazaravnatelje.si , in sicer najkasneje do **20. 12. 2017.**

Prijava mora vsebovati:

1. življenjepis
2. dokazila o izpolnjevanju pogojev
3. dokazila o izpolnjevanju pogojev za prednostno izbiro
4. opis delovnih izkušenj (lahko je del življenjepisa)
5. opis izkušenj na področju vodenja (pedagoškega in oz. ali poslovodenja) v izobraževanju

Kandidati bodo o izbiri pisno obveščeni najkasneje v roku 45 dni po objavi javnega prostega delovnega mesta.

Izbrani kandidati bodo delo opravljali na delovnem mestu VIŠJI PREDAVATELJ ŠOLE ZA RAVNATELJE. Z izbranimi kandidati bo sklenjeno delovno razmerje za določen čas enega lezta v okviru projekta »*Vodenje in upravljanje inovativnih učnih okolij*«, z delovnim časom, krajšim od polnega oz. z možnostjo sklenitve pogodbe za opravljanje dopolnilnega dela.

Nadaljnje informacije so vam na voljo na elektronskem poštnem naslovu: tajnistvo@solazaravnatelje.si.